CELEX: 21988A0114(01)
Language: el
Date: 1987-02-19 00:00:00
Title: Πρωτόκολλο προσχώρησης του Βασιλείου του Μαρόκου στη Γενική Συμφωνία Δασμών και Εμπορίου

Avis juridique important

|

21988A0114(01)

Πρωτόκολλο προσχώρησης του Βασιλείου του Μαρόκου στη Γενική Συμφωνία Δασμών και Εμπορίου  

Επίσημη Εφημερίδα αριθ. L 010 της 14/01/1988 σ. 0028 - 0029 Φινλανδική ειδική έκδοση: Κεφάλαιο 11 τόμος 13 σ. 0230  Σουηδική ειδική έκδοση: Κεφάλαιο 11 τόμος 13 σ. 0230 

*****(ΜΕΤΑΦΡΑΣΗ)  ΠΡΩΤΟΚΟΛΛΟ ΠΡΟΣΧΩΡΗΣΗΣ  του Βασιλείου του Μαρόκου στη Γενική Συμφωνία Δασμών και Εμπορίου  ΟΙ ΚΥΒΕΡΝΗΣΕΙΣ ΟΙ ΟΠΟΙΕΣ ΕΙΝΑΙ ΣΥΜΒΑΛΛΟΜΕΝΑ ΜΕΡΗ ΤΗΣ ΓΕΝΙΚΗΣ ΣΥΜΦΩΝΙΑΣ ΔΑΣΜΩΝ ΚΑΙ ΕΜΠΟΡΙΟΥ, που στο εξής ονομάζονται « συμβαλλόμενα μέρη» και «γενική συμφωνία» αντίστοιχα,  Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ,  και  Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΟΥ ΜΑΡΟΚΟΥ, που στο εξής ονομάζεται «Μαρόκο»,  ΕΧΟΝΤΑΣ ΥΠΟΨΗ τα αποτελέσματα των διαπραγματεύσεων που είχαν ως στόχο την προσχώρηση του Μαρόκου στη γενική συμφωνία,  ΣΥΜΦΩΝΗΣΑΝ, μέσω των εκπροσώπων τους, στις ακόλουθες διατάξεις:  ΜΕΡΟΣ Ι  Γενικές διατάξεις  1. Από την ημερομηνία ενάρξεως ισχύος του παρόντος πρωτοκόλλου σύμφωνα με την παράγραφο 6, το Μαρόκο γίνεται συμβαλλόμενο μέρος στη γενική συμφωνία κατά την έννοια του άρθρου ΧΧΧΙΙ της εν λόγω συμφωνίας και εφαρμόζει ως προς τα συμβαλλόμενα μέρη, προσωρινά και με την επιφύλαξη των διατάξεων του παρόντος πρωτοκόλλου:  α) τα μέρη Ι, ΙΙΙ και IV της γενικής συμφωνίας·  β) το μέρος ΙΙ της γενικής συμφωνίας στο βαθμό που συμφωνεί με τη νομοθεσία που ισχύει κατά την ημερομηνία του παρόντος πρωτοκόλλου.  Οι υποχρεώσεις που ορίζει η παράγραφος 1 του άρθρου 1 με αναφορά στο άρθρο ΙΙΙ και εκείνες που ορίζει η παράγραφος 2 στοιχείο β) του άρθρου ΙΙ με αναφορά στο άρθρο VI της γενικής συμφωνίας θεωρούνται, για τους σκοπούς της παρούσας παραγράφου, ότι υπάγονται στο μέρος ΙΙ της γενικής συμφωνίας.  2. α) Οι διατάξεις της γενικής συμφωνίας που θα εφαρμόζει ως προς τα συμβαλλόμενα μέρη το Μαρόκο, εκτός από αντίθετη διάταξη του παρόντος πρωτοκόλλου, είναι οι διατάξεις που περιλαμβάνονται στο κείμενο που προσαρτάται στην τελική πράξη της δεύτερης συνόδου της προπαρασκευαστικής Επιτροπής της Διάσκεψης των Ηνωμένων Εθνών για το Εμπόριο και την Απασχόληση, όπως έχουν διορθωθεί ή άλλως τροποποιηθεί από τις πράξεις εκείνες οι οποίες θα έχουν τεθεί σε ισχύ κατά την ημερομηνία που το Μαρόκο θα γίνει συμβαλλόμενο μέρος.  β) Σε όλες τις περιπτώσεις που η παράγραφος 6 του άρθρου V, το στοιχείο δ) της παραγράφου 4 του άρθρου VII και το στοιχείο γ) της παραγράφου 3 του άρθρου Χ της γενικής συμφωνίας αναφέρουν την ημερομηνία της συμφωνίας αυτής, η ημερομηνία που ισχύει όσον αφορά το Μαρόκο είναι η ημερομηνία του παρόντος πρωτοκόλλου.  ΜΕΡΟΣ ΙΙ  Κατάλογος  3. Μόλις αρχίσει να ισχύει το παρόν πρωτόκολλο, ο προσαρτημένος κατάλογος θα προσαρτηθεί στη γενική συμφωνία όσον αφορά το Μαρόκο.  4. α) Σε όλες τις περιπτώσεις που η παράγραφος 1 του άρθρου ΙΙ της γενικής συμφωνίας αναφέρει την ημερομηνία της συμφωνίας αυτής, η ημερομηνία που ισχύει για κάθε προϊόν που αποτελεί αντικείμενο παραχώρησης η οποία προβλέπεται στον κατάλογο που προσαρτάται στον παρόν πρωτόκολλο, είναι η ημερομηνία του παρόντος πρωτοκόλλου.  β) Στην περίπτωση της παραγράφου 6 στοιχείο α) του άρθρου ΙΙ της γενικής συμφωνίας που αναφέρει την ημερομηνία της συμφωνίας αυτής, η ημερομηνία που ισχύει για τον κατάλογο που προσαρτάται στο παρόν πρωτόκολλο, είναι η ημερομηνία του παρόντος πρωτοκόλλου.  ΜΕΡΟΣ ΙΙΙ  Τελικές διατάξεις  5. Το παρόν πρωτόκολλο κατατίθεται στο γενικό διευθυντή των συμβαλλομένων μερών. Παραμένει ανοιχτό προς υπογραφή από το Μαρόκο μέχρι την 1η Αυγούστου 1986. Ανοιχτό προς υπογραφή θα είναι και για τα συμβαλλόμενα μέρη και την Ευρωπαϊκή Οικονομική Κοινότητα.  6. Το παρόν πρωτόκολλο αρχίζει να ισχύει την τριακοστή ημέρα μετά την ημέρα υπογραφής του από το Μαρόκο.  7. Το Μαρόκο, αφού γίνει συμβαλλόμενο μέρος στη γενική συμφωνία σύμφωνα με την παράγραφο 1 του παρόντος πρωτοκόλλου, μπορεί να προσχωρήσει στην εν λόγω συμφωνία, σύμφωνα με τις ισχύουσες ρήτρες του παρόντος πρωτοκόλλου, αφού καταθέσει στο γενικό διευθυντή έγγραφο προσχώρησης. Η προσχώρηση παράγει αποτελέσματα από την ημερομηνία κατά την οποία θα αρχίσει να ισχύει η γενική συμφωνία σύμφωνα με τις διατάξεις του άρθρου XXVI, ή την τριακοστή ημέρα μετά την κατάθεση του εγγράφου προσχώρησης εάν η ημερομηνία αυτή είναι μεταγενέστερη. Η προσχώρηση στη γενική συμφωνία σύμφωνα με την παρούσα παράγραφο θα θεωρηθεί, για τους σκοπούς της εφαρμογής της παραγράφου 2 του άρθρου ΧΧΧΙΙ της εν λόγω συμφωνίας, ως αποδοχής της συμφωνίας σύμφωνα με την παράγραφο 4 του άρθρου XXVI της εν λόγω συμφωνίας.  8. Το Μαρόκο μπορεί να καταγγείλει την προσωρινή εφαρμογή της εν λόγω συμφωνίας, πριν από την προσχώρησή του στη γενική συμφωνία σύμφωνα με τις διατάξεις της παραγράφου 7. Η καταγγελία αυτή παράγει αποτελέσματα από την εξηκοστή ημέρα μετά την ημέρα που ο γενικός διευθυντής θα παραλάβει σχετικά γραπτή γνωστοποίηση.  9. Ο γενικός διευθυντής παρέχει χωρίς καθυστέρηση σε κάθε συμβαλλόμενο μέρος, στην Ευρωπαϊκή Οικονομική Κοινότητα, στο Μαρόκο και σε κάθε κυβέρνηση που θα έχει προσχωρήσει στη γενική συμφωνία προσωρινά, επικυρωμένο αντίγραφο του παρόντος πρωτοκόλλου και κοινοποιεί κάθε υπογραφή του εν λόγω πρωτοκόλλου σύμφωνα με την παράγραφο 5.  10. Το παρόν πρωτόκολλο καταχωρείται σύμφωνα με τις διατάξεις του άρθρου 102 του Χάρτη των Ηνωμένων Εθνών.  Συντάχθηκε στη Γενεύη, στις δεκαεννέα Φεβρουαρίου χίλια εννιακόσια ογδόντα επτά, σε ένα μοναδικό αντίτυπο, στην αγγλική, γαλλική και ισπανική γλώσσα, εκτός από αντίθετη διάταξη όσον αφορά τον προσαρτημένο κατάλογο· και τα τρία αυτά κείμενα είναι εξίσου αυθεντικά.  ΠΑΡΑΡΤΗΜΑ  ΚΑΤΑΛΟΓΟΣ LXXXI - ΜΑΡΟΚΟ  (Ο κατάλογος μπορεί να μελετηθεί στη Γραμματεία της GATT στη Γενεύη)